In lekoned balid omik: Coged, äjafom bepenami satirik natäla perioda kobädimik. Sekü krüt omik tefü Sovyätans e nütatak lomäna omik, el Kundera päpladom ini „lised blägik“ e vobots omik päxilons brefüpo pos lüköma Sovyätanas. Ün 1975, el Kundera ämofugom lü Fransän. Us älautom Buki smila e glöma (1979), kel äkonon mödo dö Tsyegänans, kels ätaons ta reigamod Sovyätik ön mods mödik. Mig nekösömik lekoneda, konotakonleta e lautanatikodas, buk at ägivon toni vobotas posxilik omik.